# Talooyinka ka gudbida dugsiga caadiga ah

1. Booqo dugsiga cusub si aad u xaqiijiso in ilmahaagu fahamsan yahay. Faham sida lagu tago iyo sida lagaga yimaado dugsiga.
2. Haddii aad qorshaysay inaad soo qaado ilmahaaga dugsiga ka dib, isku raaca meesha iyo waqtiga. Dugsiyada qaarkood ayaa bixiya daryeelka dugsiga ka hor iyo ka dib.
3. Imaw fadhiyada macluumaadka kuna dhiirigeli ilmahaaga in uu ka qaybgalo xarakaadka macluumaad bixinta.
4. Hubi in dugsigu leeyahay Caawiyaha Aqooneed iyo Dhaqamada badan [Multicultural Educational Aide (MEA)] kaas oo ku hadli kara luqadaada.
5. Kala hadal dugsigaaga inaad hesho adeega afcelinta oo lacag la’aana haddii loo baahan yahay. Adeegaas waa la helli karaa arrimaha qaarkood.
6. Sii dugsiga faahfaahinta meelaha lagaala soo xiriirayo si laguula soo xiriiro haddii loo baahan yahay. Baro dugsiga namabrka lagala xiriirayo.
7. Hel koobiga jadwalka si aad u ogaato xiisadaha ilmahaagu leeyahay. U sheeg dugsiga haddii ilmahaagu maqnaanayo ama soo daahayo.
8. U sheeg dugsigaaga haddii ilmahaagu qabo dhibaato caafimaad ama baahiya gaara. La hadal dugsiga haddii aad qabto wax welwel ah.
9. Ka hor intaan dugsigu bilaaban, gad ilmahaaga lebiskiisa dugsiga. Dugsiyada qaarkood ayaa gada lebis hore.
10. Soo gad buugta loo baahan yahay iyo agabka – weydii dugsiga liiska iyo sida loo dalbado.
11. Ku qor ilmahaaga magaciisa dhamaan alaabtiisa sida dharka iyo qalabkiisa.
12. Waxaa laga yaabaa in dugsigu u baahan yahay in ardadu haysato laptop ama iPad. Weydii dugsiga nooca ilmahaagu u baahan doono.
13. U diyaari cunto wanaagsan. Hubi haddii iskuulku leeyahay meel wax laga cuno.
14. Ku dhiirigeli ilmahaagu inuu ka mid noqdo kooxda shaqada-guriga (homework) ama hawlaha kale oo dugsiga dibadiisa lagu qabanayo.
15. Haddii loo baahan yahay kaalmo dhaqaale, la xiriir dugsiga ilmahaaga wixii kaalmo dhaqaale ah si wax looga qabto kharajyada dugsiga.

Macluumaad intaas ka badan gal websaytka **www.education.vic.gov.au/parents/going-to-school**